
	Argumentai: 
atsižvelgdama į tai, kad alkoholio reklama itin aktyviai naudojama interneto portaluose, taip pat į tai, kad tokiu būdu ji bet kuriuo paros, net dienos, metu lengvai pasiekia bet kurį asmenį, besinaudojantį internetu, taip pat ir nepilnametį, siūlau uždrausti alkoholio reklamą internete.
Pasiūlymas: 
Siūlau pakeisti Įstatymo 29 str. 2 dalį ir ją išdėstyti taip:

 „2. Alkoholio reklama draudžiama:
1) visuomenės informavimo priemonėse ir internete;
2) koncertų, cirko, diskotekų, jaunimo sporto ir laisvalaikio renginių, kitų masinių renginių, teatro spektaklių, kino ir videofilmų demonstravimo vietose, išskyrus šių renginių vietose esančias prekybos vietas. Masiniuose renginiuose (išskyrus vaikams ir paaugliams iki 18 metų skirtus renginius) gali būti pateikiamas renginį remiančios ir alkoholinius gėrimus, kuriais leidžiama prekiauti masiniuose renginiuose, gaminančios arba jais prekiaujančios įmonės, Europos juridinio asmens ar jo filialo pavadinimas ir (ar) prekės ženklas, turiniu ir forma neprieštaraujantys teisės aktų reikalavimams;
3) mokslo ir studijų institucijose bei ugdymo įstaigose;
4) visose sveikatos priežiūros įstaigose;
5) visose socialinių paslaugų įstaigose;
6) visuomeninio transporto priemonių viduje ir išorėje;
7) degalinėse ir jų teritorijose;
8) ant atvirlaiškių, vokų ir pašto ženklų;
9) mažmeninės prekybos ir viešojo maitinimo vietose, išskyrus alkoholinių gėrimų parduotuves ir viešojo maitinimo vietas, turinčias licencijas versis mažmenine prekyba alkoholiniais gėrimais.“

	Argumentai: 
atsižvelgdama į tai, kad pastaruoju metu itin išaugo prekių, įskaitant ir alkoholinius gėrimus, įsigijimas elektroninės prekybos pagalba, bei į tai, kad kontrolė, siekiant, jog tokiu būdu įsigyjami alkoholiniai gėrimai išliktų neprieinami nepilnamečiams, vis dar yra nepakankama, siūlau uždrausti alkoholinių gėrimų elektroninę prekybą.   
Pasiūlymas: 
Siūlau papildyti keičiamo įstatymo 18 straipsnio 3 dalį nauju 15 punktu:

„15) vidaus nuotolinės elektroninės prekybos būdu.“

